stanford-oval/wikipedia huggingface dataset:
Texinfo
Historia ja status

Texinfo on GNU-projektin virallinen dokumentaatiotapa. Texinfo on lisensoitu GNU General Public License -lisenssillä.
Texinfo-formaatin loi Richard M. Stallman, yhdistäessään tulostettavia tiedostoja tuottavan BoTeX-formaatin, joka oli käytössä MIT-yliopistolla, verkkosivuilla käytettävään Info-dokumentaatiojärjestelmään, joka käyttää hyperlinkkejä. Info on myös Stallmanin luoma ja perustuu TECO versioon Emacsista. BoTeX perustui puolestaan aiempaan järjestelmään, jolla oli nimi Bolio (yhdistetään usein David A. Mooniin, ja jota käytettiin Lisp-tietokoneessa), jota muokattiin käyttämään TeX-formaattia ulostulonaan. Robert Chassell auttoi Stallmania  luomaan ensimmäisen kääntäjän Info-tiedostotyypin tekemiseen Emacs Lispiä varten. Texinfon ohjelmistokehitystä johti Brian Fox (versioon 3.8 asti), Karl Berry (versioon 5.2 asti), ja Gavin Smith (joulukuusta 2014 alkaen).
Texinfo "perustuu löyhästi Brian Reidin Scribe-merkintäkieleen ja muihin merkintäkieliin, jotka olivat tyypillisiä sen syntyaikana".
Info-ohjelman ja texinfon levinneisyyttä on haitannut se, että valtaosa GNU:n dokumentaatioista on levitetty GNU Free Documentation License -lisenssin alaisuudessa. Jotkut projektit, kuten Debian, pitävät GFDL:ää epävapaana lisenssinä sen sallimien pakollisten "muuttamattomien osioiden" ("invariant sections") vuoksi, eikä texinfo-dokumentaatiota toimiteta käyttöjärjestelmän mukana, eikä info-ohjelmaa asenneta.
Eric S. Raymond kertoi 2014 Stallmannin sanoneen, että Info-järjestelmä korvataan uudella kevyellä järjestelmällä, joka voi tuottaa tulosteita ja HTML-hypertekstiä. Korvaava järjestelmä olisi luultavasti AsciiDoc.
Aiheesta muualla

GNU Texinfo kotisivu
GNU Texinfo manuaali
GNU Texinfo tiedostojen latauspalvelin
Tianxiang Xia

| Tianxiang Xia> Henkilötiedot |
| --- | --- |
Syntynyt: 11. syyskuuta 1993 (ikä 31)
Kansalaisuus:   Kiina
Jääkiekkoilija
Pelipaikka:  hyökkääjä
Maila:  vasen
Pituus:  178 cm
Paino:  75 kg
Seura
Seura:  Red Star Kunlun
Sarja:  KHL
Pelinumero:  66
Pelaajaura
Pääsarjaura:  2009–
Aik. seurat:  Qiqihar (Kiina) Harbin (Kiina) China Dragon (ALIH)
Xia Tianxiang (kiin.: 夏田翔; pinyin: Xià Tiánxiáng; s. 11. syyskuuta 1993) on kiinalainen jääkiekkoilija, joka edustaa KHL:n kiinalaisjoukkue Red Star Kunlunia.
Ura > Seuraura

Xia aloitti uransa Qiqiharissa, jossa hän voitti kauden 2009–2010 päätteeksi Kiinan-mestaruuden. Kaksi seuraavaa kautta hän pelasi Harbinissa voittaen mestaruuden vuonna 2011. Kaudella 2012–2013 Xia aloitti ammattilaisuransa ja siirtyi Aasian liigan kiinalaisjoukkue China Dragonin riveihin. Hänen tulokaskautensa toi siellä 40 runkosarjaottelussa tehot 2+2=4. Kaudella 2012–2013 Xia teki runkosarjassa 12 tehopistettä. Kesken kauden 2013–2014, ennen ensimmäistäkään pelattua ottelua hän palasi Harbiniin.
Heinäkuussa 2016 Xia siirtyi try-outille KHL:n kiinalaiseen laajennusjoukkue Red Star Kunluniin. Hän sai elokuussa joukkueeseen vuoden mittaisen sopimuksen. Koska KHL-joukkueella täytyy olla vähintään viisi kotimaansa kansalaista kokoonpanossa, tuli Xiasta Guanhua Wangin, Rudi Yingin sekä kanadalaissyntyisen Zach Yuenin ohella kaikkien aikojen myös ensimmäinen kiinalainen KHL-pelaaja. Xia teki KHL-debyyttinsä näin ollen kauden 2016–2017 avauskierroksella 1. syyskuuta 2016 vieraissa Amur Habarovskia vastaan. Hänen peliaikansa jäi muiden kiinalaispelaajien ohella kuitenkin vähäiseksi ja Xia pelasi ottelussa 3.33 minuuttia. Xia pelasi kauden aikana KHL:ssä 15 runkosarjaottelua ilman tehopisteitä.
Ura > Maajoukkueura

Xia edusti Kiinaa IIA-divisioonan MM-kilpailuissa vuonna 2016 sekä IIB-divisioonan MM-kilpailuissa vuosina 2013, 2014, 2015 ja 2017. Vuosien 2015 ja 2017 turnaukset päättyivät kultaan ja sarjanousuun IIA-divisioonaan. Ensimmäisessä turnauksessa Xia oli joukkueensa paras maalintekijä viidellä osumallaan, kuten myös jälkimmäisessä turnauksessa neljällä osumallaan Cheng Zhangin ja Hao Zhangin kanssa. Vuoden 2013 turnaus päättyi puolestaan pronssiin. Hän pelasi myös Pyeongchangin olympiakisojen 2018 karsinnoissa sekä Aasian talvikisoissa vuonna 2017.
Xia pelasi myös alle 20-vuotiaiden III-divisioonan MM-kilpailuissa vuosina 2012 ja 2013, joista jälkimmäinen turnaus päättyi kultaan ja ensimmäinen hopeaan. Hän toimi vuoden 2013 turnauksessa Kiinan kapteenina. Xia sijoittui tehoilla 6+3=9 koko turnauksen piste- ja maalipörssissä toiseksi Bulgarian Ivan Hodulovin jälkeen. Hän pelasi myös IIHF Challenge Cup of Asian alle 20-vuotiaiden turnauksessa.
Xia pelasi alle 18-vuotiaiden IIB-divisioonan MM-kilpailuissa vuonna 2011, jolloin hän toimi Kiinan kapteenina ja oli joukkueen paras pistemies ja syöttäjä tehoilla 2+4=6. Xia valittiin Kiinan parhaaksi pelaajaksi. Hän pelasi myös III-divisioonan MM-kilpailuissa vuonna 2010 voittaen kultaa.
The Tower (kappale)

|  The Tower |
| --- | --- |

Kappaleen tiedot
Esittäjä(t):  Luna
Levy-yhtiö:  Universal Music Polska
Kesto:  3:00
Tyylilaji:  pop
Julkaistu:  19. helmikuuta 2024
Säveltäjä(t):  Aleksandra Wielgomas Paul Dixon (Fyfe) Maxwell "Max" Cooke
Sanoittaja(t):  Aleksandra Wielgomas Paul Dixon (Fyfe) Maxwell "Max" Cooke
Tuottaja(t):  Paul Dixon (Fyfe)
Euroviisutiedot
Vuosi:  2024
Maa:  Puola
Kieli:  englanti
Sanat:  sanoitus
Video:  videolinkki
Aikajärjestys
 ◄ ”Solo” (2023) 
The Tower (suom. Torni) on puolalaisen laulajan Lunan esittämä kappale, joka julkaistiin 19. helmikuuta 2024. Luna edustaa kappaleella Puolaa vuoden 2024 Eurovision laulukilpailussa Malmössä.
Listasijoitukset

| Lista | Sija |
| --- | --- |
 Puola (Polish Airplay Top 100): 52
 Puola (Polish Streaming Top 100): 85
Timo Mähönen

Timo Mähönen avaamassa Kotkan valokuvakeskuksen ovea 15.8.2016
Timo Mähönen (17. helmikuuta 1960 Karhula – 28. toukokuuta 2018 Kotka) oli suomalainen kuvataiteilija ja  Kotkan valokuvakeskuksen toiminnanjohtaja. Mähönen toimi taiteilijana 1980-luvun alkupuolelta saakka. Hänen kookkaat värimaalauksensa ovat niittäneet mainetta eri puolilla Eurooppaa. Mähönen työskenteli paitsi yksin, myös sellaisissa kokoonpanoissa kuten Taideahtaajat ja Jätkät.
Timo Mähönen oli Kotkan valokuvakeskuksen toiminnanjohtaja. Mähönen oli myös yksi keskuksen perustajista.
Thomas G. Morris

Thomas G. Morris vuonna 1965.
Thomas Gayle Morris (20. elokuuta 1919 Eastlandin piirikunta, Texas – 4. maaliskuuta 2016 Amarillo, Texas) oli yhdysvaltalainen demokraattisen puolueen poliitikko. Hän istui New Mexicon edustajainhuoneessa. Hänet valittiin Yhdysvaltain edustajainhuoneen jäseneksi New Mexicon 1. vaalipiiristä, ja hän istui siellä vuosina 1959–1969. Häntä edelsi John J. Dempsey ja seurasi Manuel Lujan nuorempi.
Käännös suomeksi
Timo Elo (poliitikko)

| Timo Elo> Henkilötiedot |
| --- | --- |
Koko nimi:  Timo Petteri Elo
Syntynyt: 10. joulukuuta 1962 (ikä 61)
Kansalaisuus:  suomalainen
Ammatti:  puoluesihteeri, hallintopäällikkö, toimitusjohtaja
Poliitikko
Puolue:  Kansallinen Kokoomus
Koulutus:  Ylioppilas (1982) Yo-merkonomi Yhteiskuntatieteitten ylioppilas
Aiheesta muualla
Virallinen sivu
Timo Petteri Elo (s. 10. joulukuuta 1962) on suomalainen Kansallisen Kokoomuksen poliitikko ja puoluesihteeri. Elo valittiin kokoomuksen puoluesihteeriksi puoluevaltuuston kokouksessa 28. syyskuuta 2024. Elo on toiminut kokoomuksessa useissa eri tehtävissä. Viimeksi Elo on toiminut vuodesta vuodesta 2012 lähtien kokoomuksen hallintopäällikkönä. Tätä ennen Elo on toiminut Pohjois-Karjalan kokoomuksen toiminnanjohtajana lähes kahdenkymmenen vuoden ajan. Lisäksi Elo on toiminut Joensuun kaupunginvaltuutettuna sekä Pohjois-Karjalan aluevaltuutettuna ja aluehallituksen varapuheenjohtajana. Elo on toiminut myös Verkkouutisia ja Nykypäivää julkaisevan Kansalliskustannus Oy:n toimitusjohtajana.
Elo on toiminut vuodesta 2019 lähtien myös Suomen Koripalloliiton puheenjohtajana. Koripallon parissa Elo on pelannut Joensuun Katajassa sekä divisioonassa että SM-sarjassa. Elo on toiminut myös useissa seuratehtävissä sekä Koripalloliiton luottamustehtävissä.
The Random House Encyclopedia

| The Random House Encyclopedia |
| --- | --- |
 Kansikuva 1990  julkaistusta laitoksesta.
Alkuperäisteos
Kirjailija:  eri alojen asiantuntijoita, päätoimittaja James Mitchell ja toimituspäällikkö Jess Stein.
Kansitaiteilija:  Peter Bradford ja Orville Ottey
Kieli:  englanti
Genre:  tietosanakirja
Kustantaja:  Random House
Julkaistu:  1977 ja 1990
Sivumäärä:  ≈2911
ISBN:  0-39458450-3
Löydä lisää kirjojaKirjallisuuden teemasivulta
The Random House Encyclopedia on vuonna julkaistu yksiosainen englanninkielinen tietosanakirja. Kirjasta tehtiin kaksi painosta vuonna 1972 ja 1990. Kirja on jaettu kahteen osioon Colorpedia, jossa on pitkiä artikkeleita eri aiheista ja Alphapedia, jossa on aakkosjärjestyksessä lyhyitä artikkeleita. Vuoden 1990 painoksesta tehtiin myös sähköinen versio MS-DOS 3.3 käyttöjärjestelmälle, jota jaettiin kuudellatoista 5 ¼ levykkeellä ja myös kahdeksalla 3 ½ levykkeellä. Siinä on yli 20 000 artikkelia.
Sisältö

Preface 6
Staff, Contributors, and Consultants 8
Organization of the Encyclopedia 12
Colorpedia: Detailed Contents 16
Time Chart: Contents 28
Atlas: Contents 29
Colorpedia: Text 30
The Universe 32
The Earth 160
Life on Earth 400
Man 640
History and Culture 944
Man and Science 1432
Man and Machines 1576
Time Chart: Text
Alphapedia 1876
Bibliography 2761
Picture Credits 2771
Art Credits 2781
Atlas of the World A1
Atlas Index A83
»Uusia hakuteoksia

Tulevaisuudessa painettuihin hakuteoksiin varmasti liitetään teknologisesti kehittyneempiä tapoja säilyttää ja hakea tietoa. Tietopankkeihin voi sisältyä valtava määrä tietoa, ja se on heti käytettävissä ja helposti päivitettävissä.»
Kuva kirjan sivulta käsitellen hakuteoksia.
Thomas George Gentry

Thomas George Gentry vuonna 1882.
Thomas George Gentry (1843–1905) oli yhdysvaltalainen(?) lintutieteilijä ja kirjailija.
Gentry julkaisi teoksen Life-histories of the Birds of Eastern Pennsylvania vuonna 1876. Vuonna 1878 hän julkaisi kirjansa The House Sparrow at Home and Abroad: With Some Concluding Remarks Upon Its Usefulness (Campbell PR). Vuonna 1882 julkaistiin hänen kirjansa Nests and Eggs of Birds of United States.
Gentry nimesi linnuista sininiskanärhen (Cyanocorax heilprini) 1885.
Thomas Gage

Thomas Gage, kuparipiirros.
Thomas Gage (1721 Firle, Sussex, Englanti – 2. huhtikuuta 1787 Englanti) oli brittiläinen kenraali Amerikan vallankumouksen aikaan. Hän toimi vuosina 1763–1775 brittiarmeijan ylipäällikkönä Pohjois-Amerikassa.
Gage valmistui upseeriksi vuonna 1741 ja siirtyi 1754 everstiluutnantin arvoisena Pohjois-Amerikkaan. Suuressa siirtomaasodassa hän osallistui aluksi kenraali Edward Braddockin johtamaan epäonniseen sotaretkeen Pennsylvaniassa toimien etujoukkojen komentajana. Vuosina 1759–1760 Gage johti Quebecin valtausta ja sai sen jälkeen nimityksen Montrealin kuvernööriksi sekä 1761 ylennyksen kenraalimajuriksi. Vuodesta 1763 hän oli kaikkien Pohjois-Amerikan brittijoukkojen ylipäällikkö ja piti päämajaansa New Yorkissa. Hänet ylennettiin 1770 kenraaliluutnantiksi.
Gagen kompastuskiveksi muodostui kolmessatoista siirtokunnassa kehittynyt itsenäisyys- ja kapinaliike. Lontooseen lähettämissään raporteissa hän kuvaili siirtokuntien kehitystä kielteiseen sävyyn ja edisti siten emämaan asenteen tiukentumista. Bostonin teekutsujen jälkeen Gage oli keskeisellä tavalla muotoilemassa siirtokuntalaisia rankaisseita vuoden 1774 pakotuslakeja, joihin sisältyi Bostonin sataman sulkeminen, brittijoukkojen majoitus siirtokuntalaisten koteihin sekä Massachusettsin itsehallinnon kumoaminen ja kyseisen siirtokunnan asettaminen sotilashallinnon alaiseksi. Viimeksi mainitun säädöksen seurauksena Gage toimi toukokuusta 1774 alkaen myös Massachusettsin sotilaskuvernöörinä. Tässä ominaisuudessa hän määräsi huhtikuussa 1775 brittijoukot tuhoamaan Lexingtonissa ollutta salaista asekätköä, mikä johti 19. huhtikuuta Lexingtonin taisteluna tunnettuun yhteenottoon ja siten Yhdysvaltain vapaussodan puhkeamiseen. Heinäkuussa 1775 käydyn Bunker Hillin taistelun jälkeen Gagen joukot joutuivat perääntymään George Washingtonin komentaman siirtokuntien armeijan tieltä Bostoniin, minkä seurauksena Gage korvattiin kenraali William Howella ja kutsuttiin takaisin kotimaahan. Hänet ylennettiin kenraaliksi 1782.
Theodor Nauman

| Mitalit | Mitalit | Mitalit |  |
| --- | --- | --- | --- |
|  Theodor Nauman |  Theodor Nauman |  Theodor Nauman |  |
Maa:   Ruotsi
Miesten vesipallo
|  Olympialaiset  |  Olympialaiset  |  Olympialaiset  |  |
|  Pronssia | Antwerpen 1920 | joukkuekilpailu |  |
Frans Johan Theodor Nauman (7. joulukuuta 1885 Tukholma – 6. helmikuuta 1947 Tukholma) oli ruotsalainen vesipalloilija. Hän oli mukana pronssia saaneessa Ruotsin vesipallojoukkueessa vuoden 1920 kesäolympialaisissa Antwerpenissä. Nauman osallistui myös vuoden 1924 kesäolympialaisiin Pariisissa, mutta siellä joukkue jäi neljännelle sijalle.
Vesipalloilija Åke Nauman oli Theodorin poika.
Aiheesta muualla

Theodor Nauman Kansainvälinen olympiakomitea. (englanniksi)
Theodor Nauman Ruotsin olympiakomitean sivuilla (ruotsiksi)
Tianshui

| Tianshui (天水市, Tiānshuǐ Shì) |
| --- | --- |
 Tianshuin sijainti Gansun maakunnassa, alla sijainti Kiinassa.
 Tianshui
 Koordinaatit: 34°35′N, 105°44′E 
Valtio:  Kiina
Maakunta:  Gansu
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  14 359 km²
Korkeus:  1 171 m
Väkiluku (2010):  3 262 549
 – Väestötiheys:  228 as./km²
Aikavyöhyke:  UTC+8
Postinumero:  741000
Suuntanumero(t):  0938
Rekisterikilpi:  甘E
 
 tianshui.gov.cn 
Infobox OKVirheellinen NIMI-arvo: 
Tianshui (kiin. 天水市, pinyin: Tiānshuǐ Shì) on prefektuuritason kaupunki Kiinan Gansun maakunnan kaakkoisosassa. Se on Gansun maakunnan toiseksi suurin kaupunki pääkaupunki Lanzhoun jälkeen. Kaupungin keskusta sijaitsee linnuntietä noin 240 kilometriä Lanzhousta kaakkoon. Kaupungin väkiluku on 3,26 miljoonaa (2010) ja pinta-ala 14 359 neliökilometriä. Kaupunki sijaitsee Maijishanin kukkulan lähellä.
Prefektuuri rajoittuu pohjoisessa Pingliangin, idässä Baojin, etelässä Longnanin, sekä lännessä ja luoteessa Dingxin prefektuuritason kaupunkeihin..
Hallinnollinen jako

Tianshui jakautuu piirikuntatasolla seitsemään osaan, joista Qinzhou ja Maiji muodostavat Tianshuin kantakaupungin. Osat ovat (numerointi kuten oheisessa kuvassa):
Galleria

Tianshuin rautatieasema.
Fuxi-temppeli.
Manshu-temppeli.
Aiheesta muualla

Kuvia tai muita tiedostoja aiheesta Tianshui Wikimedia Commonsissa
Official Website of Tianshui Government (Arkistoitu – Internet Archive) (kiinaksi)
Tianshui Travel Guide (englanniksi) (travelchinaguide.com)
Tianshui Overview (Arkistoitu – Internet Archive) (englanniksi) (chinatravel.com)
Piirikuntatason aluejako.
Tiara (Seventh Wonderin albumi)

| Tiara Seventh Wonder |
| --- | --- | --- |

Studioalbumin tiedot
 Julkaistu: 12. lokakuuta 2018
 Tyylilaji: progressiivinen metalli
 Levy-yhtiö: Frontier
Listasijoitukset
  10.
Seventh Wonderin muut julkaisut
| Welcome to Atlanta Live 2014 2010 | Tiara 2018 | The Testament 2022 |
Tiara on Seventh Wonderin viides studioalbumi, joka julkaistiin 12. lokakuuta 2018.
Kappaleet

Arrival – 1.39
The Everones – 6.13
Dream Machines – 5.38
Against The Grain – 6.58
Victorious – 4.55
Tiara’s Song (Farewell Pt. 1) – 7.16
Goodnight (Farewell Pt. 2) – 7.16
Beyond Today (Farewell Pt. 3) – 5.06
The Truth – 4.17
By The Light Of The Funeral Pyres – 3.54
Damnation Below – 6.44
Procession – 0.45
Exhale – 9.30
Arvostelut

Inferno:
Aiheesta muualla

Tiara (Seventh Wonderin albumi) Discogsissa. (englanniksi)
Albumi Tiara (Seventh Wonderin albumi) Encyclopaedia Metallum -sivustolla (englanniksi)
Thomas George Doran

Thomas George Doran (20. helmikuuta 1936 Rockford, Illinois – 1. syyskuuta 2016 Rockford, Illinois) oli yhdysvaltalainen roomalaiskatolinen piispa. Hänet vihittiin papiksi Rockfordin hiippakuntaan 20. joulukuuta 1961 ja nimitettiin sen piispaksi 19. huhtikuuta 1994. Piispaksi vihkiminen seurasi 24. kesäkuuta. Pääkonsekraattorina toimi Joseph Louis Bernardin, jota avustivat Arthur Joseph O’Neill ja Joseph Anthony Galante. Doran jäi eläkkeelle 20. maaliskuuta 2012.
The Tourists

The Tourists (1977–1980) oli brittiläinen power pop -yhtye. Yhtyeen kaksi jäsentä (Annie Lennox ja David Stewart) saavuttivat suuren suosion nimellä Eurythmics.
Yhtye esiintyi kerran Suomessa Ruisrockissa vuonna 1980. Yhtye julkaisi vuosina 1979 ja 1980 kolmea albumia ja singlejä.
Diskografia > Albumit

The Tourists (1979)
Reality Effect (1979)
Luminous Basement (1980)
Should Have Been Greatest Hits (1984)
Greatsest Hits (1997)
Diskografia > Singlet

"Blind Among the Flowers"  (1979)
"The Loneliest Man in the World" (1979)
"I Only Want to Be with You" (1979)
"So Good to Be Back Home Again" (1980)
"Don't Say I Told You So" (1980)
"From the Middle Room" (1980)
The Settlers III

| The Settlers III |
| --- | --- |

Kehittäjä:  Blue Byte Software
Julkaisija:  Blue Byte Software
Jakelija:  GOG.com
Tuottaja:  Thomas Hertzler
Suunnittelija:  Volker Wertich
Käsikirjoittaja:  Wolfgang Walk
Taiteilija:  Torsten Hess ja Thorsten Wallner
Säveltäjä:  Haiko Ruttmann
Ohjelmoija:  Volker Wertich
Pelisarja:  The Settlers
Julkaistu:  EU 14. joulukuuta 1998NA 20. joulukuuta 1998
Lajityyppi:  reaaliaikainen strategiapeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 7  USK 12 
Alusta:  Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 70,90 % (perustuu 21 arvosteluun)
Arvostelupisteet
Julkaisu: Pisteet
GameSpot: 6.1/10
IGN: 6.9/10
The Settlers III on Blue Byte Softwaren kehittämä ja julkaisema reaaliaikainen strategiapeli. Peli on julkaistu vuonna 1998 Windows-alustalle.
Peli on The Settlers -pelisarjan toinen jatko-osa.
Pelaaminen

Pelisarjan aiempiin osiin verrattuna huomattavimmat muutokset The Settlers III:ssa olivat uusi taistelusysteemi ja tieverkoston puuttuminen. Pelissä pääsee pelaamaan roomalaisilla, egyptiläisillä sekä kiinalaisilla. Peliin on julkaistu laajennusosa The Settlers III: Quest of the Amazons, jossa pääsee edellämainittujen lisäksi pelaamaan myös amatsoneilla.
Vastaanotto

Peli on saanut IGN:n arvostelussa arvosanaksi 6.9/10.
Peli on saanut GameSpotin arvostelussa arvosanaksi 6.1/10.
Aiheesta muualla

The Settlers III MobyGamesissa (englanniksi)
The Settlers (videopeli)

| The Settlers |
| --- | --- |
Kehittäjä:  Blue Byte Software
Julkaisija:  Blue Byte Software
Tuottaja:  Thomas Hertzler
Suunnittelija:  Volker Wertich
Taiteilija:  Christoph Werner
Säveltäjä:  Haiko Ruttmann
Ohjelmoija:  Volker Wertich
Pelisarja:  The Settlers
Julkaistu:  1993
Lajityyppi:  kaupunginrakennuspeli ja reaaliaikainen strategiapeli (en)
Pelimuoto:  yksinpeli ja moninpeli
Ikäluokitus:  PEGI 3  USK 12 
Alusta:  Amiga, MS-DOS
Jakelumuoto:  levyke
Lisää peliartikkeleitaVideopelien teemasivulla
Infobox OK : 
The Settlers (saks. Die Siedler) on Blue Byten kehittämä ja julkaisema kaupunginrakennuspeli, joka on julkaistu vuonna 1993 Amigalle ja seuraavana vuonna DOS:lle. Peli on The Settlers -sarjan ensimmäinen osa. SSI julkaisi pelin pohjois-amerikassa nimellä Serf City.
Pelaaminen

Pelissä rakennetaan asutusta sekä hallitaan taloutta ja resursseja.
Peli lisäsi kaupunginrakennuspelien lajityyppiin etenemisen haastavampiin karttoihin.
Arvioita

Amiga Format -lehti antoi pelille arvioksi 94% arvostelussaan.
CU Amiga -lehti antoi pelille arvioksi 90% arvostelussaan.
Aiheesta muualla

Serf City: Life is Feudal MobyGamesissa (englanniksi)
Settlers, The Hall of Light -sivustolla (englanniksi)
The Rasmus (albumi)

| The Rasmus The Rasmus |
| --- | --- | --- |

Studioalbumin tiedot
 Äänitetty : 2011
 Julkaistu: 18. huhtikuuta 2012
 Tuottaja(t): Martin Hansen
 Tyylilaji: alternative rock sinfoninen rock soft rock
 Kesto: 41.25
 Levy-yhtiö: Universal Music
Listasijoitukset
  Suomen virallinen lista: 3.
The Rasmuksen muut julkaisut
| Best of 2001–2009 2009 | The Rasmus 2012 | Dark Matters 2017 |
Singlet albumilta The Rasmus
 ”I’m a Mess” Julkaistu: 5. maaliskuuta 2012  ”Stranger” Julkaistu: 15. toukokuuta 2012  ”Mysteria” Julkaistu: 24. syyskuuta 2012
The Rasmus on The Rasmuksen kahdeksas albumi, joka julkaistiin 18. huhtikuuta 2012. Levyn ensimmäinen single on I'm a Mess ja toinen single on Stranger. Albumi on pääosin yhtyeen omaa tuotantoa.
Albumi ylsi ensimmäisellä listaviikollaan Suomen virallisen listan sijalle 3 ja pysyi listalla 14 viikkoa.
Kappaleet

Kaikki kappaleet san. ja säv. The Rasmus
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Stranger | 3.59 |  |  |  |  |  |  |  |
| 2. | I'm a Mess | 4.12 |  |  |  |  |  |  |  |
| 3. | It's Your Night | 3.37 |  |  |  |  |  |  |  |
| 4. | Save Me Once Again | 4.36 |  |  |  |  |  |  |  |
| 5. | Someone's Gonna Light You Up | 3.44 |  |  |  |  |  |  |  |
| 6. | End of the Story | 4.10 |  |  |  |  |  |  |  |
| 7. | You Don't See Me | 3.13 |  |  |  |  |  |  |  |
| 8. | Somewhere | 5.29 |  |  |  |  |  |  |  |
| 9. | Friends Don't Do Like That | 4.27 |  |  |  |  |  |  |  |
| 10. | Sky | 3.59 |  |  |  |  |  |  |  |
|  |  | 41.25 |  |  |  |  |  |  |  |
Arvostelut

Rumba:
Soundi:
Timo Mäenpää

Timo Antti Uolevi Mäenpää (5. marraskuuta 1960 Tervakoski – 6. helmikuuta 2009) oli suomalainen muusikko. Hän nousi tunnetuksi voitettuaan Junnu Vainion lauluseuran Kotkan meripäiville vuonna 1994 järjestämän kappalekilpailun laulullaan ”Yläkerran Nestorin malja”.
Mäenpää julkaisi 1996 oman albumin Maailma on sekaisin. Ennen kaikkea hän oli aktiivinen iskelmien sanoittaja.
Tunnetuimpia Mäenpään tekstejä ovat esimerkiksi Beritin 1995 levyttämä ”Ystäväni muistathan” ja Lea Lavenin 1996 levyttämä ”Adios amigo”. Varsinaiselta työltään Mäenpää oli maanviljelijä.
Diskografia

Maailma on sekaisin (1996)
The Settlers IV

| The Settlers IV |
| --- | --- |

Kehittäjä:  Blue Byte Software
Julkaisija:  Blue Byte Software
Jakelija:  GOG.com, Google Play ja App Store
Tuottaja:  Thomas Hertzler
Suunnittelija:  Torsten Hess ja Thorsten Mutschall
Käsikirjoittaja:  Torsten Hess, Thorsten Wallner ja Wolfgang Walk
Taiteilija:  Torsten Hess
Säveltäjä:  Haiko Ruttmann
Pelisarja:  The Settlers
Julkaistu:  EU 15. helmikuuta 2001
Lajityyppi:  reaaliaikainen strategiapeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 7  USK 12 
Alusta:  Windows
Jakelumuoto:  CD-ROM
Lisää peliartikkeleitaVideopelien teemasivulla
Infobox OK  : 
The Settlers IV (myös nimellä The Settlers: Fourth Edition) on Blue Byte Softwaren kehittämä ja julkaisema reaaliaikainen strategiapeli, joka on julkaistu vuonna 2001 Windowsille. Peli on The Settlers -pelisarjan kolmas jatko-osa.
Pelaaminen

Pelaaja voi valita kolmesta rodusta mieleisensä: mayat, viikingit tai roomalaiset. Yksinpelikampanjassa on kolmas rotu: The Dark Tribe (pimeä heimo). Sen jäsenet ovat karkotetun jumalan orjia ja palvojia. Ne polttavat kaiken vihreän maailmasta ja saastuttavat luonnon homerihmastoilla ja hirvittävillä rakennuksillaan.
Moninpeli sisältää vapaan imperiumin rakentamisen toisia imperiumeja vastaan sekä vapaan asettumisen, jossa ei ole vihollisia.
Vastaanotto

Peli on saanut IGN:n arvostelussa arvosanaksi 7/10.
Aiheesta muualla

The Settlers: Fourth Edition MobyGamesissa (englanniksi)
The Settlers IV (Arkistoitu – Internet Archive) kotisivut
The Exploited

The Exploited on skotlantilainen hardcorepunk-yhtye, jonka perustivat Wattie Buchan (laulu), John Duncan (kitara), Dru Stix (rummut) ja Gary McCormack (basso) vuonna 1978. Yhtyeen ensimmäinen albumi, Punk's Not Dead julkaistiin vuonna 1981, ja siitä tuli yhtyeen ehkä suosituin levy.
Diskografia

Punk’s Not Dead (1981)
Troops of Tomorrow (1982)
Let’s Start a War (1983)
Horror Epics (1985)
Death Before Dishonour (1987)
The Massacre (1990)
Beat the Bastards (1996)
Fuck the System (2003)
Nykyiset jäsenet

Wattie Buchan - Laulu
Robbie Davidson - Kitara
Irish Rob - Basso
Dominic Hardy - Rummut